România, în topul țărilor „super îmbătrânite”. Sate întregi cu case noi, dar goale după exodul tinerilor peste hotare. „Am rămas noi”
Anul acesta, România se va alătura țărilor cu o populație „super îmbătrânită”, în care peste 20% dintre cetățeni vor avea vârsta de peste 65 de ani, conform datelor de la Visual Capitalist. Alături de țara noastră, Elveția, Coreea de Sud, Canada și Taiwan se vor încadra în aceeași categorie. În satele din Moldova, de exemplu, nu e uliță pe care să nu găsești case noi, dar goale. Tinerii au plecat la muncă peste hotare, iar bătrânii trăiesc cu speranța zilei în care copiii lor se vor întoarce acasă.